pythainlp/thai-wiki-dataset-v3 huggingface dataset:
รายการภาคเช้า

รายการภาคเช้า (Breakfast television ในออสเตรเลีย นิวซีแลนด์ สหราชอาณาจักร และไอร์แลนด์ หรือ Morning show ในแคนาดาและสหรัฐ) เป็นรายการโทรทัศน์ประเภทข่าวและสาระบันเทิง ซึ่งถ่ายทอดสดในช่วงเช้า (โดยทั่วไปจะอยู่ที่ระหว่างเวลา 5:00 - 10:00 น. หรือบางแห่งอาจเริ่มตั้งแต่ 4:00 น. ตามเวลาท้องถิ่นของแต่ละประเทศ) มักดำเนินรายการโดยทีมพิธีกรทีมเล็ก ๆ ประเภทของรายการภาคเช้ามักจะกำหนดเป้าหมายไปที่กลุ่มผู้ใหญ่ที่เตรียมพร้อมก่อนเดินทางไปทำงาน และกลุ่มนักเรียน นักศึกษา ที่กำลังเตรียมพร้อมก่อนเดินทางไปเรียน และมักจะรับชมอยู่กับผู้ปกครอง
รายการภาคเช้ารายการแรก และออกอากาศยาวนานที่สุดในโลก คือ รายการ Today ออกอากาศครั้งแรกเมื่อวันที่ 14 มกราคม ค.ศ. 1952 ทางช่องเอ็นบีซีในสหรัฐ ใน 60 ปีถัดมา รายการ Today เป็นรายการภาคเช้าอันดับ 1 ในการจัดอันดับส่วนใหญ่ของผู้ชมทั้งกลุ่มวัยทำงานและวัยเรียน และได้มีสถานีโทรทัศน์และเครือข่ายอื่น ๆ อีกมากมายทั่วโลกที่ทำตามเอ็นบีซี คัดลอกรูปแบบที่ประสบความสำเร็จของรายการดังกล่าวไปออกอากาศอย่างแพร่หลาย
== รายการภาคเช้าในประเทศไทย ==
ในประเทศไทย รายการภาคเช้าของสถานีโทรทัศน์ระบบดิจิทัลช่องต่าง ๆ มักจะเป็นรายการข่าวสลับกับรายการพูดคุยสาระบันเทิงเช่นกัน
ในอดีต รายการภาคเช้าในประเทศไทยมักจะเป็นการนำเสนอข่าวด้วยวิธีการอ่านข่าว ขณะที่ผู้ชมบนจอเลือกเปิดค้างไว้ขณะทำภารกิจส่วนตัวต่าง ๆ และรายการภาคเช้าที่ได้รับความนิยมสูงที่สุดในยุคแรก คือ บ้านเลขที่ 5 ของสถานีวิทยุโทรทัศน์กองทัพบกช่อง 5 ก่อนจะเกิดการเปลี่ยนแปลงเมื่อสถานีวิทยุโทรทัศน์ไทยทีวีสีช่อง 3 ได้นำรายการเรื่องเล่าเช้านี้มาออกอากาศ และนำสรยุทธ สุทัศนะจินดา ผู้ประกาศข่าวชื่อดังมาเปลี่ยนแปลงการนำเสนอข่าวจากการอ่านข่าวมาเป็นเล่าข่าว โดยเลือกเรื่องที่น่าสนใจมาอ่านและวิจารณ์ข่าวไปพร้อม ๆ กันด้วยความเห็นส่วนตัว พร้อมให้สาระความรู้เป็นเกร็ดทุก ๆ เช้า ทำให้ได้กระแสตอบรับที่สูงมากทั้งยอดผู้ชมรายการบนโทรทัศน์ และช่องทางต่าง ๆ บนสื่อสังคมออนไลน์ นับเป็นรายการภาคเช้าที่ได้รับความนิยมสูงที่สุดในประเทศไทยในยุคต่อมา จึงทำให้ในเวลาต่อมา สถานีโทรทัศน์ช่องต่าง ๆ ต้องพยายามหาจุดเด่นของตัวเองในการนำเสนอข่าวในรายการภาคเช้าให้เป็นที่ชื่นชอบของผู้ชมมากกว่าเรื่องเล่าเช้านี้
== อ้างอิง ==
== ดูเพิ่ม ==
โทรทัศน์ระบบดิจิทัล
ช่วงเวลายอดนิยม – รายการภาคค่ำ ซึ่งเทียบเท่ารายการภาคเช้า
 
วารสารศาสตร์การออกอากาศ
รายการข่าว
รายการทอล์กโชว์
ประเภทของรายการโทรทัศน์
คำศัพท์โทรทัศน์
สมาคมสหพันธ์ฟุตบอลอาเซอร์ไบจาน

สมาคมสหพันธ์ฟุตบอลอาเซอร์ไบจาน (AFFA; Azərbaycan Futbol Federasiyaları Assosiasiyası, AFFA) เป็นองค์การที่บริหารฟุตบอลในประเทศอาเซอร์ไบจาน ก่อตั้งขึ้นใน ค.ศ. 1992 ทำหน้าที่ควบคุมการแข่งขันฟุตบอลลีก (อาชีพและสมัครเล่น), ฟุตบอลถ้วย และฟุตบอลทีมชาติ ทั้งชุดใหญ่และชุดเยาวชน สมาคมสหพันธ์ฟุตบอลอาเซอร์ไบจานเป็นสมาชิกของทั้งยูฟ่าและฟีฟ่า
สมาคมสหพันธ์ก่อตั้งขึ้นเมื่อวันที่ 26 มีนาคม ค.ศ. 1992 หลังจากที่ประเทศได้รับเอกราชจากสหภาพโซเวียต ต่อมาในวันที่ 23 กุมภาพันธ์ ค.ศ. 2009 สมาคมสหพันธ์ ร่วมกับเซเนส เออร์ซิก รองประธานยูฟ่า ได้จัดตั้งอะคาเดมีฟุตบอลของประเทศ ต่อมาใน ค.ศ. 2010 สมาคมปรับเปลี่ยนตราใหม่ ต่อมาใน ค.ศ. 2012 สหพันธ์จัดการเลือกตั้งประธานคนใหม่ โดยมีรอฟนัก อับดุลลาเยฟ เป็นผู้ลงสมัครเพียงคนเดียว การเลือกตั้งครั้งนี้ถูกวิพากย์วิจารณ์อย่างหนัก
== ดูเพิ่ม ==
ฟุตบอลในประเทศอาเซอร์ไบจาน
ฟุตบอลทีมชาติอาเซอร์ไบจาน
ฟุตบอลหญิงทีมชาติอาเซอร์ไบจาน
ฟุตบอลทีมชาติอาเซอร์ไบจานรุ่นอายุไม่เกิน 23 ปี
ฟุตบอลชิงแชมป์แห่งชาติยุโรป
ฟุตบอลหญิงชิงแชมป์แห่งชาติยุโรป
== อ้างอิง ==
== แหล่งข้อมูลอื่น ==
Association of Football Federations of Azerbaijan ; (version)
Azerbaijan  at FIFA site
Azerbaijan at UEFA site
ฟุตบอลในประเทศอาเซอร์ไบจาน
อาเซอร์ไบจาน
องค์การที่ก่อตั้งในปี พ.ศ. 2535
วัดช่องนนทรี

วัดช่องนนทรี เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ที่แขวงช่องนนทรี เขตยานนาวา กรุงเทพมหานคร อยู่ติดริมแม่น้ำเจ้าพระยาทางฝั่งตะวันออก ตรงข้ามกับบริเวณฝั่งบางกะเจ้า ก่อตั้งวัดเมื่อ พ.ศ. 2119 ได้รับพระราชทานวิสุงคามสีมา เมื่อ พ.ศ. 2528 กรมศิลปากรขึ้นทะเบียนให้เป็นโบราณสถานสำคัญของชาติ เมื่อปี พ.ศ. 2520 พระอุโบสถของวัดเปิดให้เข้าชมในวันมาฆบูชา วันวิสาขบูชาและวันอาสาฬหบูชา
==โบราณวัตถุและจิตรกรรมฝาผนัง==
พระอุโบสถฐานเป็นโบสถ์แอ่นท้องสำเภา มีขนาด 5 ห้อง 2 มุข คล้ายโบสถ์มหาอุด ด้านหน้าพระอุโบสถทำเป็นมุขเด็จ มีเสาหารรองรับเครื่องบนหลังคาสี่ต้น หน้าบันทำเป็นฝาปะกนไม่สลักลวดลาย หลังคาเป็นลอนมุงกระเบื้องแล้วฉาบปูนติดเชิงชาย ด้านหน้าโบสถ์มีเจดีย์และใบเสมาเรียงรายกันอยู่ ภายในประดิษฐานพระพุทธรูปปูนปั้นปางมารวิชัย ศิลปะสมัยสมเด็จพระนารายณ์ มีพระพุทธรูปอีกสี่องค์เรียงรายลดหลั่นกัน ฐานองค์พระมีลายปูนปั้น ขาสิงห์เป็นรูปครุฑ
จิตรกรรมฝาผนัง มีครบทั้ง 4 ด้าน แต่มีสภาพสมบูรณ์เพียง 2 ด้าน เล่าเรื่องทศชาติชาดก อดีตพุทธ และพุทธประวัติโครงสีเป็นสีแดงเรื่อ ๆ หรือสีชมพู โดยส่วนใหญ่เป็นสีจากธรรมชาติ ถือเป็นภาพเขียนสมัยอยุธยาที่สมบูรณ์ที่สุดแห่งหนึ่ง ใกล้เคียงกับวัดปราสาท จังหวัดนนทบุรี  คาดว่าเป็นงานจิตรกรรมสมัยสมเด็จพระเจ้าอยู่หัวบรมโกศ การวางภาพจะคั่นเรื่องราวด้วยลายร้อยรักเป็นเส้นตั้ง และคั่นเรื่องย่อยด้วยเส้นสินเทา ส่วนใหญ่โครงเป็นสีแดง นิยมปิดทองตัวกษัตริย์ราชรถและปราสาท การเขียนภาพมีลักษณะเหนือจริงเน้นความสวยงามมากกว่าความสมจริง โดยเขียนต้นไม้บิดเบี้ยวและภูเขาตัดเส้นแบบจีน มีบางภาพเขียนแบบทัศนียวิทยาแบบตะวันตกด้วย
==อ้างอิง==
ช่องนนทรี
โบราณสถานในเขตยานนาวา
กระบวนการสันติภาพในประเทศอัฟกานิสถาน

กระบวนการเพื่อสันติภาพในประเทศอัฟกานิสถาน (Afghan peace process) ประกอบด้วยโครงการข้อเสนอและการเจรจาเพื่อสิ้นสุดสงครามที่ยังดำเนินอยู่ในประเทศอัฟกานิสถาน ถึงแม้จะมีความพยายามเกิดขึ้นเป็นครั้งคราวนับตั้งแต่สงครามเริ่มต้นในปี 2001 การเจรจาและขบวนการเรียกร้องสันติภาพได้เริ่มมีมากขึ้นในปี 2018 ท่ามกลางการพูดคุยระหว่างสหรัฐอเมริกาซึ่งมีทหารประจำอยู่ 20,000 นายในประเทศเพื่อสนับสนุนรัฐบาลอัฟกัน กับตาลีบัน กลุ่มก่อความไม่สงบหลัก ซึ่งต่อสู้กับรัฐบาลอัฟกันและกองทัพอเมริกัน นอกจากนี้ตาลีบันยังเคยโจมตีเป้าที่เป็นพลเรือน การพูดคุยส่วนใหญ่มีขึ้นที่โดฮา เมืองหลวงของประเทศกาตาร์ ที่ซึ่งเป็นที่ตั้งของสำนักงานตาลีบัน เป็นที่คาดการณ์ว่าการตกลงร่วมกันระกว่างตาลีบันกับสหรัฐจะนำไปสู่การถอนกำลังทหารอเมริกันออกจากอัฟกานิสถาน และเป็นการเริ่มต้นการเจรจาเพื่อสันติภาพในประเทศอัฟกานิสถานเอง นอกจากสหรัฐแล้วยังมีประเทศอำนาจใหญ่ในภูมิภาค เช่นปากีสถาน, จีน และรัสเซีย เช่นเดียวกับเนโต ที่มีส่วนช่วยผลักดันขบวนการสันติภาพนี้
เมื่อวันที่ 29 กุมภาพันธ์ 2020 สหรัฐอเมริกาได้ลงนามในข้อตกลงสันติภาพอย่างมีเงื่อนไขกับตาลีบัน ซึ่งระบุให้มีการถอนกองกำลังต่างชาติออกจากอัฟกานิสถานภายใน 14 เดือน อย่างไรก็ตาม เมื่อวันที่ 1 มีนาคม 2020 รัฐบาลอัฟกันซึ่งไม่ได้เป็นส่วนหนึ่งในการเจรจานี้ ได้ปฏิเสธข้อเรียกร้องของทั้งตาลีบันและสหรัฐที่ให้มีการสลับตัวนักโทษภายในวันที่ 10 มีนาคม 2020 โดยประธานาธิบดี Ashraf Ghani ระบุว่าข้อตกลงเช่นนี้จะต้องการการต่อรองเพิ่มเติมอีก และจะไม่ถูกปฏิบัติตามเป็นเงื่อนไข (precondition) เพื่อการเจรจาสันติภาพในอนาคต
==อ้างอิง==
ประเทศอัฟกานิสถาน
ตาลีบัน
พ.ศ. 2562
ความสัมพันธ์อัฟกานิสถาน–สหรัฐ
การเมืองสหรัฐ
พรอดิวซ์แคมป์ 2020

"พรอดิวซ์แคมป์ 2020"  หรือ "ช่วงเจ้าหยิง 2020"  รู้จักอย่างเป็นทางการว่า "ช่วง 2020" เป็นรายการเรียลลิตีค้นหากลุ่มศิลปินหญิงจาก เทนเซ็นต์วิดีโอ ผ่านการคัดเลือกเด็กฝึกหัดจำนวน 101 คน ผู้เข้าแข่งขันที่มีอันดับสูงสุดจำนวน 7 คนจะได้เปิดตัวเป็นกลุ่มศิลปินหญิง "บงบงเกิลส์ 303" ออกอากาศครั้งแรกเมื่อวันที่ 2 พฤษภาคม 2020 และเป็นรายการลำดับที่ 3 ของแฟรนไชส์ "พรอดิวซ์ 101 จีน"
== เบื้องหลัง ==
ผู้เข้าแข่งขันมีทั้งสิ้น 101 คน โดยให้ผู้เข้าแข่งขันพัฒนาตนเองผ่านการทำภารกิจ การฝึกอบรมและการประเมินผลอยู่ภายใต้การแนะนำของโค้ชผู้มีชื่อเสียง ในตอนสุดท้าย ผู้เข้าแข่งขันที่ได้รับเลือก 7 คน จะได้เดบิวต์เป็นเกิร์ลกรุป ซึ่งก็คือวง บงบงเกิลส์ 303
== ที่ปรึกษา ==
=== ที่ปรึกษาหลัก ===
หวง จื่อเทา
ลู่ หาน
วิกตอเรีย ซ่ง
เหมา ปู๋อี้
=== ที่ปรึกษาพิเศษ ===
ดาจางเหว่ย
อู๋ อี้ฝาน
ฉิน ไห่ลู่
== ผู้เข้าแข่งขัน ==
คำอธิบาย
เข้าสู่ 7 อันดับครั้งแรก
อยู่ใน 7 อันดับ
รอดจากการถูกคัดออกจากการแข่งขัน
ถอนตัวจากการแข่งขัน
ถูกคัดออกจากการแข่งขัน
=== ผู้เข้ารอบ 7 อันดับแรก ===
=== ตารางการคัดออก ===
=== ผลลัพธ์ ===
ตอนสุดท้ายจัดขึ้นในวันที่ 4 กรกฎาคม 2020 และมีการถ่ายทอดสด สมาชิก 7 คนสุดท้ายเดบิวต์เป็น บงบงเกิลส์ 303 (硬糖少女303 / BonBon Girls 303)
== ผลการแข่งขัน ==
=== การแข่งขันแบบกลุ่ม (Group Battle) ===
คำอธิบายสี
ทีมที่ชนะ
เซนเตอร์/หัวหน้าทีม
=== การแข่งขันตามตำแหน่ง (Position Battle) ===
คำอธิบายสี
ทีมที่ชนะ
เซนเตอร์/หัวหน้าทีม
ผู้เข้าแข่งขันที่ได้รับโหวตมากที่สุด
ผู้เข้าแข่งขันสำรอง (旁听者)
=== การแข่งขันตามคอนเซ็ปต์ (Concept Battle) ===
คำอธิบายสี
ทีมที่ชนะ
เซนเตอร์/หัวหน้าทีม
ผู้เข้าแข่งขันที่ได้รับโหวตมากที่สุด
=== การแข่งขันรอบไฟนอล (Final Battle) ===
==ผลงาน==
===ซิงเกิล===
== เชิงอรรถ ==
=== โน้ต ===
=== อ้างอิง ===
==ดูเพิ่ม==
พรอดิวซ์ 101
วัดปรางค์หลวง

วัดปรางค์หลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านปรางค์หลวง ตำบลบางม่วง อำเภอบางใหญ่ จังหวัดนนทบุรี วัดมีการจัดงานนมัสการและปิดทองประจำปีในเดือนมิถุนายน นับเป็นวัดเก่าแก่ที่สุดในเขตกรุงเทพมหานครและปริมณฑล
วัดปรางค์หลวงสร้างขึ้นเมื่อ พ.ศ. 1890 อีกแหล่งข้อมูลระบุสร้างในปี พ.ศ. 1908 ในรัชสมัยสมเด็จพระรามาธิบดีที่ 1 (พระเจ้าอู่ทอง) ผู้สถาปนากรุงศรีอยุธยา ไม่แน่ชัดว่าใครสร้างอาจเป็นกษัตริย์หรือผู้มีบรรดาศักดิ์ เดิมชื่อว่า วัดหลวง เชื่อว่าพระเจ้าอู่ทองได้อพยพผู้คนหนีโรคระบาดมาประทับอยู่ที่บริเวณนี้ ก่อนที่จะกลับไปตั้งราชธานีที่กรุงศรีอยุธยา จนในสมัยสมเด็จพระมหาสมณเจ้า กรมพระยาวชิรญาณวโรรส และเปลี่ยนชื่อมาเป็น "วัดปรางค์หลวง" สันนิษฐานว่าสร้างพระปรางค์ขึ้นพร้อมวัด พระปรางค์ตั้งอยู่ระหว่างพระอุโบสถกับพระวิหารน้อย มีลักษณะก่ออิฐสอดินยอดเจ็ดชั้น ย่อมุมไม้สิบ ประดับลายปูนปั้น เรือนธาตุมีซุ้มจรนำทั้ง 4 ทิศ ประดิษฐานพระพุทธรูปยืนปางอุ้มบาตร องค์พระปรางค์มีสภาพชำรุดมาก ปัจจุบันพระปรางค์องค์นี้มีลักษณะเอนอันเนื่องมาจากดินทรุด มีการขุดเจาะกลางเรือนธาตุเห็นเป็นกรุอยู่ภายในแต่ไม่มีช่องทางขึ้นสู่ยอด ผนังเรือนธาตุเป็นผนังทึบไม่มีประตู ฐานมองไม่เห็นสภาพเดิม
พระพุทธรูปประธานในพระอุโบสถหลังเก่า นาม หลวงพ่ออู่ทอง ถูกทำลายไปเมื่อปี พ.ศ. 2536 ด้วยความไม่รู้คุณค่า เป็นศิลปกรรมแบบอู่ทอง เป็นพระพุทธรูปปูนปั้นปิดทอง ปางมารวิชัย หน้าตัก 9 คืบ ใบเสมามีขนาดใหญ่ทำจากหินชนวน ไม่มีลวดลาย ปักลงบนดินเป็นลักษณะใบเสมา ถูกทำลายพร้อมอุโบสถเก่า ปัจจุบันเหลือ 1 ใบ พระวิหารน้อย คาดว่าสร้างขึ้นพร้อมพระปรางค์ เป็นอาคารไม้ก่ออิฐถือปูน จำนวน 2 หลัง ชำรุดมาก
==อ้างอิง==
ปรางค์หลวง
โบราณสถานในจังหวัดนนทบุรี
วัดเสาธงทอง (จังหวัดนนทบุรี)

วัดเสาธงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเสาธงทอง ตำบลเกาะเกร็ด อำเภอปากเกร็ด จังหวัดนนทบุรี และยังเป็นที่ตั้งโรงเรียนประถมศึกษาแห่งแรกของอำเภอปากเกร็ดด้วย
== ประวัติ ==
วัดเสาธงทองเดิมมีชื่อว่า วัดสวนหมาก เนื่องจากเมื่อได้สร้างวัดขึ้น ต้นหมากก็ถูกตัดจนหมด วัดสร้างโดยชาวมอญซึ่งได้มาอยู่ที่เกาะเกร็ดในสมัยกรุงศรีอยุธยา ชาวมอญเรียกว่า เพี้ยะอะล้าต แปลว่า วัดตะวันตก เพราะอยู่ทางทิศตะวันตกของเกาะเกร็ด ต่อมาเจ้าจอมมารดาอัมพา ในรัชกาลที่ 2 พร้อมด้วยกรมหมื่นภูบาลบริรักษ์และกรมขุนวรจักรธรานุภาพได้ร่วมกันบูรณะวัดเมื่อช่วงปลายสมัยพระบาทสมเด็จพระจอมเกล้าเจ้าอยู่หัว และได้เปลี่ยนชื่อวัดมาเป็น "วัดเสาธงทอง" เนื่องจากได้สร้างเสาหงส์หลายต้นปักเรียงรายอยู่หน้าวัด แต่ภายหลังเสาหงส์เหล่านี้ชำรุด พระอุดมญาณมุนี อดีตเจ้าอาวาสจึงให้รื้อถอนออก
พ.ศ. 2440 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาประทับแรมที่วัดนี้ 1 คืน และเสด็จนมัสการพระประธานในอุโบสถ จากนั้นทอดพระเนตรการปั้นโอ่งปั้นอ่างที่โรงปั้นโอ่ง หลังจากนั้นยังกลับมาถวายผ้าพระกฐินที่วัดนี้อีกครั้ง
== อาคารเสนาสนะ==
เจดีย์มีลักษณะย่อมุมไม้สิบสองขนาดใหญ่ ถือเป็นเจดีย์ที่สูงที่สุดในเขตอำเภอปากเกร็ด มีเจดีย์บริวาร 2 องค์ ล้อมรอบอีก 2 ชั้น ด้านข้างโบสถ์มีเจดีย์องค์ใหญ่อีก 2 องค์ องค์หนึ่งเป็นเจดีย์ทรงระฆังกลมอีกองค์หนึ่งมีรูปแปลกมีฐานเหลี่ยม ภายในโบสถ์มีการเขียนลายทองกรวยเชิง พระประธานเป็นพระปางมารวิชัย ปูนปั้น ในวัดมีศาลสองกุมารผมจุกและศาลเจ้าแม่ตะเคียน
==อ้างอิง==
เสาธงทอง
โบราณสถานในจังหวัดนนทบุรี
เสาธงทอง
โหนกระแส

โหนกระแส เป็นรายการโทรทัศน์ประเภททอล์กโชว์เชิงข่าว ที่มีเนื้อหาเกี่ยวกับประเด็นทางสังคม เริ่มออกอากาศครั้งแรกทางช่อง 3 เอสดี เมื่อวันที่ 5 มิถุนายน พ.ศ. 2560 ก่อนย้ายมาออกอากาศทางช่อง 3 เอชดี ตั้งแต่วันที่ 1 ตุลาคม พ.ศ. 2562 เป็นรายการที่ผลิตโดย บริษัท ดีคืนดีวัน จำกัด ของกรรชัย กำเนิดพลอย ร่วมกับฝ่ายข่าวของช่อง 3 ปัจจุบันออกอากาศทุกวันจันทร์ - ศุกร์ เวลา 12:35 - 13:30 น. รวมทั้งเผยแพร่ผ่านทางช่องทางเฟซบุ๊ก ยูทูบและติ๊กต็อก
== ประวัติ ==
กรรชัย กำเนิดพลอย เริ่มจัดรายการประเภททอล์กโชว์ที่มีเนื้อหาเกี่ยวกับประเด็นทางสังคม ตั้งแต่ยุคทีวีดิจิทัลราว พ.ศ. 2557 เริ่มที่ช่อง 8 อาร์เอส กับรายการ ปากโป้ง ซึ่งทำเป็นระยะเวลานาน 4 ปี จนเมื่อกรรชัยได้ย้ายมาอยู่กับช่อง 3 จึงนำรูปแบบรายการนี้มาด้วย ในช่วงที่ย้ายช่องมีกระแสข่าวว่าเกิดความขัดแย้งกับสุรชัย เชษฐโชติศักดิ์ แต่ภายหลังสถานีช่อง 8 ออกมาแจ้งเองว่าอยากจะลองผลิตรายการเอง
รายการ โหนกระแส ออกอากาศทางช่อง 3 เอสดี เมื่อวันที่ 5 มิถุนายน พ.ศ. 2560 พร้อมทั้งช่อง 3 ยังมอบหมายให้กรรชัยควบตำแหน่งผู้ประกาศข่าวในรายการ เที่ยงวันทันเหตุการณ์ เพิ่มด้วย จากเดิมรายการออกอากาศ 4 วัน คือวันจันทร์ถึงวันพฤหัสบดี เวลา 20.30-21.00 น. มาเป็นวันจันทร์ถึงศุกร์ เวลา 17.20-18.00 น. และได้ได้ย้ายเวลามาอยู่ในช่วง 13.30-14.10 น. ตั้งแต่ 2 กรกฎาคม พ.ศ. 2561 และต่อยอดออกมาจัดรายการ โหนกระแส แต่เช้า ในวันอาทิตย์ เวลา 07.20 น. จากนั้นหลังการคืนใบอนุญาตของช่อง 3 เอสดี ตั้งแต่วันที่ 1 ตุลาคม พ.ศ. 2562 เป็นต้นมา รายการ โหนกระแส จึงได้ย้ายมาออกอากาศทางช่อง 3 เอชดี ตั้งแต่เวลา 12.20-12.45 น. ก่อนที่ตั้งแต่ 1 กันยายน พ.ศ. 2563 จะเพิ่มเวลาเป็น 12.35-13.15 น.
== รูปแบบรายการ ==
โหนกระแส เป็นรายการโทรทัศน์ประเภททอล์กโชว์เชิงข่าว มีพิธีกรดำเนินรายการเพียงคนเดียวคือโดยกรรชัย กำเนิดพลอย ซึ่งสาเหตุที่รายการมีพิธีกรคนเดียวนั้น เนื่องจากการจัดรายการที่ต้องซักถามผู้ร่วมรายการโดยพิธีกรหลายคน จะทำให้การสัมภาษณ์สะดุด เพราะอาจจะมีการถามในมุมมองประเด็นที่แตกต่างกันไปในสถานการณ์จริง เนื้อหาเกี่ยวกับประเด็นทางสังคม รายการมักเชิญแขกรับเชิญ ที่มักเป็นการเชิญคนจากทั้งสองฝั่งที่กำลังมีประเด็น มานั่งพูดคุยกันต่อหน้าเพื่อหาข้อสรุป และให้ผู้ชมได้ฟังความจากทั้งสองฝ่าย จุดประสงค์ของรายการ กรรชัยระบุว่าต้องการทำรายการ โหนกระแส ให้เป็นกระบอกเสียงของสังคมที่คนสามารถพึ่งพาได้ เช่น ช่วยไกล่เกลี่ยเรื่องให้
== การตอบรับ ==
จากข้อมูลเดือนมีนาคม พ.ศ. 2565 โหนกระแส เป็นรายการที่ทำเรตติ้งสูงสุดเมื่อเทียบกับรายการที่ออกอากาศในช่วงเดียวกัน อีกทั้งมีการใส่แฮชแท็ก #โหนกระแส ก็มักติดเทรนด์อันดับ 1 ของทวิตเตอร์ ในช่วงเวลาที่ออกอากาศ ตอนที่มีเรตติ้งสูงสุดคือเมื่อ วันที่ 28 กุมภาพันธ์ พ.ศ. 2565 ที่ออกอากาศเกี่ยวกับการเสียชีวิตของภัทรธิดา พัชรวีระพงษ์ เรตติ้งอยู่ที่ 1.32 ส่วนของดูย้อนหลังผ่านทางยูทูบ มียอดการรับชมสูงถึง 4.7 ล้านครั้ง ภายในเวลาเพียง 19 ชั่วโมงเท่านั้น โดยจนถึงวันที่ 4 มีนาคม พ.ศ. 2565 มีการผู้รับชมแล้วกว่า 9 ล้านครั้ง
== การต่อยอดรายการ ==
== รางวัล ==
|-
| พ.ศ. 2564
| รางวัลนาฏราช ครั้งที่ 12
|  สาขาพิธีกรยอดเยี่ยม  กรรชัย กำเนิดพลอย
| 
|-
| พ.ศ. 2566
|  รางวัลนาฏราช ครั้งที่ 14
| สาขารายการฮาร์ดทอล์คยอดเยี่ยม  โหนกระแส
| 
== ดูเพิ่ม ==
กรรชัย กำเนิดพลอย
ฝ่ายข่าว ช่อง 3 เอชดี
ช่อง 3 เอชดี
== อ้างอิง ==
== แหล่งข้อมูลอื่น ==
2
รายการโทรทัศน์ช่อง 3
ข่าวโทรทัศน์ในประเทศไทย
ครอบครัวข่าว 3
รายการโทรทัศน์ไทยที่เริ่มออกอากาศตั้งแต่ พ.ศ. 2560
อัลเฟรด เอ็ม. โมเอน

อัลเฟรด เอ็ม โมเอน (Alfred M. Moen) (27 ธันวาคม พ.ศ. 2459 &#x2013; 17 เมษายน พ.ศ. 2544) เป็นนักประดิษฐ์ชาวอเมริกันและผู้ก่อตั้ง Moen, Inc เขาเป็นคนแรกที่คิดค้นวาล์ว(ก๊อก)ผสมน้ำร้อนเย็นด้วยมือจับคันเดี่ยว (single-handed faucet) ในปี 2502 นิตยสารฟอร์จูนได้ขึ้นทะเบียน "ก๊อกผสมน้ำด้วยมือจับคันเดี่ยวของ Moen" ให้เป็นหนึ่งใน 100 ผลิตภัณฑ์อุตสาหกรรมที่ได้รับการออกแบบที่ดีที่สุด พร้อมกับสิ่งประดิษฐ์เช่น  ฟอร์ด โมเดลที ของ เฮนรี ฟอร์ด และ เตาผิงแฟรงคลินของ เบนจามิน แฟรงคลิน จากการสำรวจในหมู่ นักออกแบบ สถาปนิก และอาจารย์ผู้ออกแบบชั้นนำของโลกที่จัดทำโดย นักออกแบบอุตสาหกรรม Jay Doblin
== ประวัติ ==
อัล โมเอน (ชื่อย่อ) (Al Moen) เกิดที่ซีแอตเทิล (Seattle, Washington) เขาจบการศึกษาในปีพ.ศ. 2477 จากแฟรงคลินไฮสคูลและเป็นนักศึกษาวิศวกรรมเครื่องกลที่ มหาวิทยาลัยวอชิงตัน 
== การประดิษฐ์ ==
แรงบันดาลใจสำหรับการประดิษฐ์ของอัล โมเอน (Al Moen) เกิดขึ้นในปีพ.ศ. 2480 เกิดขึ้นหลังจากที่เขาเปิดก๊อกน้ำแบบมือจับสองข้างและลวกมือของเขา ตลอดทศวรรษถัดมาเขาได้ทำการออกแบบปรับปรุงและสร้างก๊อกน้ำหลายชิ้น แต่ด้วยเหตุของสงครามโลกครั้งที่สองทำให้เขาต้องไปทำงานเป็นนักออกแบบเครื่องมือที่โรงงานอู่ต่อเรือทางทหารในซีแอตเทิล ระหว่างนั้น Moen ไม่สามารถหาโรงงานผู้ผลิตที่ว่างจะเริ่มการผลิตให้เขาได้จนกระทั่งหลังสงคราม ในปีพ.ศ. 2490 อัล โมเอน (Al Moen) ได้ชักชวนเคมพ์ ไฮแอต (Kemp Hiatt) จากโรงงานราเวนน่าเมทัลโปรดักส์ที่ซีแอตเทิล ให้ช่วยสนับสนุนเงินทุนและผลิตในการออกแบบผลิตภัณฑ์ก๊อกผสมด้วยมือจับคันเดี่ยวล่าสุดของเขา ก๊อกน้ำMoenได้รับความนิยมอย่างรวดเร็วโดยถูกซื้อไปใช้อยู่ในบ้านจำนวนมากที่สร้างขึ้นในสหรัฐอเมริกาในยุคเฟื่องฟูของการก่อสร้างช่วงหลังสงครามโลกครั้งที่สอง  
การประดิษฐ์ของ Moen นำไปสู่การสร้าง Moen Inc. ซึ่งเป็นหนึ่งในผู้ผลิตผลิตภัณฑ์ประปารายใหญ่ของประเทศสหรัฐอเมริกา อัล โมเอน ดำรงตำแหน่งหัวหน้าฝ่ายวิจัยและพัฒนาของบริษัท จนกระทั่งเกษียณอายุในปีพ.ศ. 2525 โดยส่วนตัวแล้วเขาจดสิทธิบัตรจำนวน 75 ฉบับ ซึ่งส่วนมากอยู่ในสาขาที่ไม่เกี่ยวข้องกับระบบประปา อัล โมเอนได้รับการเสนอชื่อเข้าชิง หอเกียรติยศนักประดิษฐ์แห่งสหรัฐอเมริกา อัล โมเอน ถูกจารึกชื่อในหอเกียรติยศของอุตสาหกรรมครัวและห้องน้ำในปีพ.ศ. 2536
== อ้างอิง ==
== แหล่งอื่น ๆ ==
เกี่ยวกับ Moen | Al Moen และ Moen Story
ชาวอเมริกันเชื้อสายนอร์เวย์
บุคคลที่เสียชีวิตในปี พ.ศ. 2544
บุคคลที่เกิดในปี พ.ศ. 2459
สามแต๋ว เฮอะ! ใครว่าไม้ประดับ

สามแต๋ว เฮอะ! ใครว่าไม้ประดับ (To Wong Foo, Thanks for Everything! Julie Newmar) เป็นภาพยนตร์ตลกอเมริกันปี 1995 กำกับโดย บีบัน คิดรอน นำแสดงโดย เวสลีย์ สไนปส์, แพทริก สเวซี และ จอห์น เลอกุยซาโม ที่รับบทเป็นแดร็กควีนในนครนิวยอร์ก โดยชื่อของภาพยนตร์เรื่องนี้ในเวอร์ชันต้นฉบับที่เป็นภาษาอังกฤษมาจากลายเซ็นของ จูลี นิวมาร์ บนรูปภาพของเธอที่นักแสดงนำทั้งสามคนเอาติดตัวไปตลอดการเดินทาง โดยข้อความบนรูปภาพแปลเป็นภาษาไทยได้ว่า "ถึงหว่องฟู, ขอบใจสำหรับทุกสิ่ง! จูลี นิวมาร์"
ภาพยนตร์เรื่องนี้มีความคล้ายคลึงกับภาพยนตร์เรื่องก่อนหน้าของออสเตรเลียเรื่อง ผู้ชายอะเฮ้ว! (The Adventures of Priscilla, Queen of the Desert) ซึ่งนำแสดงโดย ฮิวโก วีฟวิง, เทเรนซ์ สแตมพ์ และ กาย เพียร์ซ ในบทบาทของแดร็กควีนสามคนในออสเตรเลียที่เดินทางจากซิดนีย์ไปยังอลิซสปริงส์ด้วยรถทัวร์สภาพเก่าที่พวกเขาตั้งชื่อว่า "พริสซิลลา"
แพทริก สเวซี และ จอห์น เลอกุยซาโม ได้รับการเสนอชื่อเข้าชิงรางวัลลูกโลกทองคำปี ค.ศ. 1996 สาขานักแสดงนำชายยอดเยี่ยม, ภาพยนตร์ตลก/เพลง และนักแสดงสมทบชายยอดเยี่ยมตามลำดับ
==เรื่องย่อ==
วีดา โบเฮม (แพทริก สเวซี) และ น็อกซีมา แจ็คสัน (เวสลีย์ สไนปส์) ได้ชักชวน ชีชี โรดริเกซ (จอห์น เลอกุยซาโม) เดินทางไปฮอลลีวูดเพื่อไปประกวดแดร็กควีนแห่งอเมริกาโดยขับรถจากนิวยอร์กไปสู่ลอสแอนเจลิส ระหว่างการเดินทางทั้งสามคนได้เจอกับอุปสรรค ความสุข รวมไปถึงการสร้างสัมพันธภาพกับผู้คนที่พวกเขาได้พบเจอ
== นักแสดง ==
==อ้างอิง==
==แหล่งข้อมูลอื่น==
ภาพยนตร์ตลก
ภาพยนตร์เกี่ยวกับความหลากหลายทางเพศ
ภาพยนตร์ที่ออกฉายในปี พ.ศ. 2538
ภาพยนตร์อเมริกัน
ภาพยนตร์ที่มีฉากในนครนิวยอร์ก
สโมสรฟุตบอลอาชีพเนฟต์ชี

สโมสรฟุตบอลอาชีพเนฟต์ชี (Neftçi Peşəkar Futbol Klubu) หรือ เนฟต์ชีบากู เป็นสโมสรฟุตบอลที่ตั้งอยู่ที่บากู เมืองหลวงของประเทศอาเซอร์ไบจาน ปัจจุบันลงแข่งขันในอาเซอร์ไบจานพรีเมียร์ลีก
สโมสรก่อตั้งใน ค.ศ. 1937 ประสบความสำเร็จด้วยการชนะเลิศอาเซอร์ไบจานพรีเมียร์ลีก 8 สมัย, อาเซอร์ไบจานคัพ 7 สมัย และอาเซอร์ไบจานซูเปอร์คัพอีก 2 สมัย เนฟต์ชีและคาราบักเป็นเพียงสองสโมสรของประเทศที่ลงเล่นในอาเซอร์ไบจานพรีเมียร์ลีกครบทุกฤดูกาล
ใน ค.ศ. 2012 เนฟต์ชีกลายเป็นสโมสรแรกจากอาเซอร์ไบจานที่เข้ารอบแบ่งกลุ่มของการแข่งขันระดับทวีปยุโรป หลังจากที่เอาชนะอาโปเอลด้วยผลประตูรวม 4–2 ในรอบเพลย์ออฟของยูฟ่ายูโรปาลีก ฤดูกาล 2012–13 สนามเหย้าของสโมสรคือ บักเซลล์อารีนา
== เกียรติประวัติ ==
อ้างอิง:
อาเซอร์ไบจานพรีเมียร์ลีก
ชนะเลิศ (9) : 1992, 1995–96, 1996–97, 2003–04, 2004–05, 2010–11, 2011–12, 2012–13, 2020/21
รองชนะเลิศ (3) : 2000–01, 2006–07, 2018-19
อาเซอร์ไบจานคัพ
ชนะเลิศ (7) : 1994–95, 1995–96, 1998–99, 2001–02, 2003–04, 2012–13, 2013–14
รองชนะเลิศ (4) : 2000–01, 2011–12, 2014–15, 2015–16
อาเซอร์ไบจานซูเปอร์คัพ
ชนะเลิศ (2) : 1993, 1995
รองชนะเลิศ (1) : 2013
โซเวียตท็อปลีก
เหรียญทองแดง (1) : 1966
โซเวียตคัพ
1/2 (4) : 1967, 1968, 1970, 1971
โซเวียตลีกคัพ
รองชนะเลิศ (1) : 1988
=== ระหว่างประเทศ ===
ยูฟ่ายูโรปาลีก
รอบแบ่งกลุ่ม (1) : 2012-13
ยูฟ่าอินเตอร์โตโตคัพ
รองชนะเลิศ (1) : 2008
ซีไอเอสคัพ
ชนะเลิศ (1) : 2006
รองชนะเลิศ (1) : 2005
== อ้างอิง ==
== หนังสือเพิ่มเติม ==
== แหล่งข้อมูลอื่น ==
Official Website
น
สโมสรกีฬาที่ก่อตั้งในปี พ.ศ. 2480
น
สนามกีฬาสาธารณรัฐโทฟิก แบฮ์รามอฟ

สนามกีฬาสาธารณรัฐโทฟิก แบฮ์รามอฟ (Tofiq Bəhramov adına Respublika Stadionu) เป็นสนามกีฬาอเนกประสงค์ในบากู ประเทศอาเซอร์ไบจาน มักใช้จัดการแข่งขันฟุตบอล โดยเคยเป็นสนามเหย้าของฟุตบอลทีมชาติอาเซอร์ไบจาน ก่อนที่จะย้ายไปใช้สนามกีฬาโอลิมปิกบากู สนามแห่งนี้มีความจุ 31,200 ที่นั่ง จึงเป็นสนามที่มีความจุเป็นอันดับที่สองของประเทศ สนามแห่งนี้มักถูกใช้งานโดยสโมสรฟุตบอลอาเซอร์ไบจานในการแข่งขันระดับทวีปยุโรป
สนามแห่งนี้เคยใช้จัดการแข่งขันยิงธนูในยูโรเปียนเกมส์ 2015 นอกจากนี้ยังเคยใช้จัดการแข่งขันกรีฑาในเทศกาลโอลิมปิกเยาวชนยุโรป ระหว่างวันที่ 22–27 กรกฎาคม ค.ศ. 2019
นอกจากกีฬาแล้ว สนามแห่งนี้ยังเคยใช้จัดการแสดงดนตรีสดของชากีรา, เอลตัน จอห์น, เจนนิเฟอร์ โลเปซ และทาร์ซาน
== อ้างอิง ==
โทฟิก แบฮ์รามอฟ
ประเทศมาลาวีในโอลิมปิกเยาวชนฤดูร้อน 2010

ประเทศมาลาวี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมาลาวีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศมาลาวีไม่ได้รับเหรียญรางวัล
== นักกีฬาที่เข้าร่วม ==
== กรีฑา ==
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|รอบคัดเลือก
!colspan=2|ชิงชนะเลิศ
|-
!ผล
!อันดับ
!ผล
!อันดับ
|-
|Golden Gunde
|Boys' 400m
|align=center|48.68
|align=center|10 qB
|align=center|48.71
|align=center|14
|}
== ดูเพิ่ม ==
ประเทศมาลาวีในโอลิมปิก
รายชื่อผู้เชิญธงชาติมาลาวีในโอลิมปิกเยาวชน
รายชื่อนักกีฬามาลาวีที่ได้รับเหรียญรางวัลโอลิมปิกเยาวชน
== อ้างอิง ==
== แหล่งข้อมูลอื่น ==
เว็บไซต์ทางการ
 
มาลาวี
นักกีฬาโอลิมปิกเยาวชนทีมชาติมาลาวี
ประเทศมาลีในโอลิมปิกเยาวชนฤดูร้อน 2010

ประเทศมาลี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมาลีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 3 ชนิดกีฬา ผลการแข่งขันครั้งนี้ประเทศมาลีไม่ได้รับเหรียญรางวัล
== นักกีฬาที่เข้าร่วม ==
== กรีฑา ==
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|รอบคัดเลือก
!colspan=2|ชิงชนะเลิศ
|-
!ผล
!อันดับ
!ผล
!อันดับ
|-
|Fousseyni Tamboura
|Boys’ 400m
|align=center|50.96
|align=center|17 qC
|align=center|51.01
|align=center|18
|}
== ดูเพิ่ม ==
ประเทศมาลีในโอลิมปิก
รายชื่อผู้เชิญธงชาติมาลีในโอลิมปิกเยาวชน
รายชื่อนักกีฬามาลีที่ได้รับเหรียญรางวัลโอลิมปิกเยาวชน
== อ้างอิง ==
== แหล่งข้อมูลอื่น ==
เว็บไซต์ทางการ
 
มาลี
นักกีฬาโอลิมปิกเยาวชนทีมชาติมาลี
ประเทศมอริเตเนียในโอลิมปิกเยาวชนฤดูร้อน 2010

ประเทศมอริเตเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอริเตเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 1 ชนิดกีฬา ผลการแข่งขันครั้งนี้ประเทศมอริเตเนียไม่ได้รับเหรียญรางวัล
== นักกีฬาที่เข้าร่วม ==
== กรีฑา ==
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|รอบคัดเลือก
!colspan=2|ชิงชนะเลิศ
|-
!ผล
!อันดับ
!ผล
!อันดับ
|-
|Mohamed Ould Medhadtt
|Boys’ 100m
|align=center|11.97
|align=center|28 qD
|align=center colspan=2|DNS
|-
|Saleck Khattat
|Boys’ 3000m
|align=center colspan=2|DSQ qB
|align=center colspan=2|DNS
|}
== ดูเพิ่ม ==
ประเทศมอริเตเนียในโอลิมปิก
รายชื่อผู้เชิญธงชาติมอริเตเนียในโอลิมปิกเยาวชน
รายชื่อนักกีฬามอริเตเนียที่ได้รับเหรียญรางวัลโอลิมปิกเยาวชน
== อ้างอิง ==
== แหล่งข้อมูลอื่น ==
เว็บไซต์ทางการ
 
มอริเตเนีย
นักกีฬาโอลิมปิกเยาวชนทีมชาติมอริเตเนีย
ประเทศมอริเชียสในโอลิมปิกเยาวชนฤดูร้อน 2010

ประเทศมอริเชียส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอริเชียสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 5 ชนิดกีฬา ผลการแข่งขันครั้งนี้ประเทศมอริเชียสไม่ได้รับเหรียญรางวัล
== นักกีฬาที่เข้าร่วม ==
== กรีฑา ==
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|รอบคัดเลือก
!colspan=2|ชิงชนะเลิศ
|-
!ผล
!อันดับ
!ผล
!อันดับ
|-
|Louis Fabrice Rajah
|Boys’ 110m Hurdles
|align=center|14.66
|align=center|14 qC
|align=center|14.40
|align=center|15
|}
== ดูเพิ่ม ==
ประเทศมอริเชียสในโอลิมปิก
รายชื่อผู้เชิญธงชาติมอริเชียสในโอลิมปิกเยาวชน
รายชื่อนักกีฬามอริเชียสที่ได้รับเหรียญรางวัลโอลิมปิกเยาวชน
== อ้างอิง ==
== แหล่งข้อมูลอื่น ==
เว็บไซต์ทางการ
 
มอริเชียส
นักกีฬาโอลิมปิกเยาวชนทีมชาติมอริเชียส